Иновативни технологии за овладяване на руски език като чужд в начален етап
Активизирането на работоспособността на учениците в часовете по руски език се осъществява чрез умелото използване на различни видове упражнения със занимателен характер, дидактични игри, чрез прилагането на интерактивни методи и техники, отговарящи на възрастовите особености и интереси на учениците. Те осигуряват творческото участие на всеки ученик при прилагането на усвоените знания, дават възможност на децата да изразяват емоциите си, да  преживяват и съпреживяват, да действат, да проявяват различен тип активност. Налице е чудесна форма за затвърдяване, систематизиране и усъвършенстване  усвояването на учебния материал, за формиране на навици и умения – дейност, която увлича подрастващите и буди активното им участие в учебния процес. 
Емоционалната нагласа на учениците от начален етап към учебната дейност по руски език като чужд има решаващо значение в постигането на очакваните резултати при усвояването на учебния материал. От особено значение е и мотивираността за усвояване на знания, осъзнаването на тяхната значимост и приложимост. Необходимо е всеки ученик да се насърчи и насочи така, че да постигне добри, за неговите възможности, резултати.

Умелото използване на различни видове упражнения със занимателен характер, дидактични игри и прилагането на интерактивни методи, отговарящи на възрастовите особености и интереси на учениците, съдействат в по-висока степен за усъвършенстване на езиковите умения у учениците. Това е постижимо при условие, че се познават характерните особености, на които трябва да отговорят различните видове упражнения със занимателен характер (подготвителни, въвеждащи, тренировъчни, творчески). Те трябва:
· да са в пряка връзка с учебното съдържание;
· да са подчинени на поставената цел;
· да са достъпни и съобразени с възрастовите особености на учениците;
· да пробуждат интереса към усъвършенстване на знанията и уменията;
· да не изискват много време за предварителна подготовка и изпълнение.

Всеки учител има предпочитан набор от методи, който използва в преподавателската си работа. Няма добри или лоши методи, има такива, които учителят е подбрал подходящо за съответния клас, за съответното учебно съдържание, за съответната възраст.

Приоритет в преподаването на руски език като чужд са комуникативността, интерактивността, автентичността, изучаването на езика в културен контекст, които развиват междукултурна компетентност. 
Новите мултимедийни иновации, които се определят като информационни технологии за обучение, до голяма степен улесняват постигането на крайната цел при преподаването на чужд език, която е свободна ориентация в чужда езикова среда. 
Водещо място в процеса на преподаване на руски език като чужд в начален етап заемат разнообразни мултимедийни иновации и образователни ресурси като:

· презентации на Power Point;
· On-line тестове; 
· програми за обучение;
· електронни учебници; 
· образователни Интернет ресурси. 
Всички те мотивират и насочват учениците към успешни резултати. Интернет технологиите играят положителна роля при формирането на чуждоезикова комуникативна компетентност у учениците, защото ефективното изучаване на чужд език се основава на работата с автентични аудио, видео и печатни материали. 

Успешно се използват игровите технологии (делови игри и ролеви игри), без които овладяването на уменията и навиците на чуждоезиковото общуване и поведение е невъзможно. 
В обучението по руски език във втори клас глобалната тема „И овощи, и фрукты“ е представена в серия от уроци, в които, чрез прилагането на различни иновативни технологии, по атрактивен и ефективен начин се овладява необходимата лексика и се развиват уменията у децата за слушане и говорене.
За засилване на запомнянето и преноса на знания на вниманието на децата се предлагат различни иновативни технологии:
1. Въвеждане и затвърдяване усвояването на активна лексика по темата чрез използване на видеоматериали и интерактивни ресурси:
а) Въвеждане и усвояване на активната лексика по темата – Е-урок „ И овощи, и фрукты“ https://bg.e-prosveta.bg/my-profile/my-books/56/70/ebook?page=38 ;

б) затвърдяване усвояването на активната лексика по темата – видеотест за деца https://www.youtube.com/watch?v=CLWP_8i4bWs  ;

в) прослушване на песен по стихове на Ю. Тувим https://www.youtube.com/watch?v=ylJtNDoEN0s 


[image: image3]
г) разучаване на лексиката и на текста на песента https://www.liveworksheets.com/rs2815277ge; 

е) индуктивно и имплицитно изучаване на речева конструкция (глагол любить + В. п.)  чрез използване на зрителна опора  – 

https://bg.e-prosveta.bg/my-profile/my-books/56/70/ebook?page=38 е-урок;

ж) индуктивно и имплицитно изучаване на речева конструкция (глагол купить + В. п.)  чрез използване на зрителна опора  – презентация „В магазине“;

з) усъвършенстване на произносителните навици чрез разучаване на песента „Антошка“ https://www.youtube.com/watch?v=tI49BNkwhdc ;

2. Използване на Бинго-игра „Фрукты и овощи“ на издателство „Летера“ с цел затвърдяване на лексиката по темата:
а) чрез използване на големи карти с картинки, бинго-карти и жетони;

б) игра „Что я люблю?“– използване на големи карти с картинки;
[image: image9.emf]    


Използването на иновативни форми на преподаване възлага на ученика основна роля по пътя към усвояване на знанията, в която учителят е активен асистент, който организира, ръководи и стимулира образователните дейности като: привличане на вниманието; обясняване на задачата; активиране на предишни знания;  представяне на нова информация; предоставяне на практически задачи; засилване на запомнянето и преноса на знания и др. Постоянното разработване на система за информационна подкрепа в комбинация с техническа поддръжка гарантира качеството на образователния процес.
Интерактивните методи и техники, дидактичните игри и различните видове задачи със занимателен характер осигуряват занимателност и привлекателност на учебните задачи, поощряващи детската любознателност и най-вече – създава се радост и позитивно отношение към учебния процес. Така по-плавно се осъществява смяната на основния тип дейност – от игра към учене.

